“ตู่” ยัน ใช้กม.ฟันม็อบ 24 มิ.ย. แนะ ประชาชนคิดให้ดี ก่อนร่วมขบวน
นายกฯ ห่วงม็อบ 24 มิ.ย. เสี่ยงเกิดคลัสเตอร์ใหม่แพร่โควิด หวังประชาชนพิจารณาก่อนเข้าร่วม พร้อมวอนเลี่ยงรวมตัว เตือนกระทำความผิดต้องดำเนินการตามกฎหมาย
นายกฯ ห่วงม็อบ 24 มิ.ย. เสี่ยงเกิดคลัสเตอร์ใหม่แพร่โควิด หวังประชาชนพิจารณาก่อนเข้าร่วม พร้อมวอนเลี่ยงรวมตัว เตือนกระทำความผิดต้องดำเนินการตามกฎหมาย
22 มิ.ย. 2564

ผู้สื่อข่าวรายงาน วันที่ 22 มิถุนายน 2564 ที่ทำเนียบรัฐบาล ภายหลังการประชุมคณะรัฐมนตรี (ครม.) พล.อ.ประยุทธ์ จันทร์โอชา นายกรัฐมนตรีและรมว.กลาโหม  ไม่ได้แถลงผลการประชุม ครม. โดยได้มอบหมายให้นายอนุชา บูรพชัยศรี โฆษกประจำสำนักนายกรัฐมนตรี  ตอบคำถามสื่อมวลชนแทน
โดยนายอนุชา กล่าวถึงกรณีการนัดชุมนุมของกลุ่มมวลชนต่างๆในวันที่ 24 มิ.ย. นี้  ว่า นายกรัฐมนตรีมีความเป็นห่วงประชาชน โดยเฉพาะในช่วงสถานการณ์ที่ยังมีการแพร่ระบาดของโควิด-19 ในปัจจุบัน โดยหวังว่า ประชาชนจะพิจารณาว่า การออกมาร่วมชุมนุม ไม่ว่าในที่แห่งใดในประเทศ ก็มีความสุ่มเสี่ยง  เพราะสถานการณ์การติดเชื้อยังมีการแพร่ระบาดในคลัสเตอร์ต่างๆ เกิดขึ้น  จึงขอให้ประชาชนพิจารณาหลีกเลี่ยงในการรวมตัวหรือชุมนุมในลัษณะดังกล่าว
ทั้งนี้ หากมีการกระทำความผิดในการออกมาชุมนุมในลักษณะต่างๆ  ก็ต้องเป็นเรื่องกฎหมายที่ต้องพิจารณา และดำเนินการตามกฎหมายที่มีอยู่ต่อไป